CELEX: 31984R0842
Language: el
Date: 1984-03-30 00:00:00
Title: Κανονισμός (ΕΟΚ) αριθ. 842/84 της Επιτροπής της 30ής Μαρτίου 1984 για την παροχή αδείας στην Ελλάδα να αναστείλει ολικώς ή μερικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος

Avis juridique important

|

31984R0842

Κανονισμός (ΕΟΚ) αριθ. 842/84 της Επιτροπής της 30ής Μαρτίου 1984 για την παροχή αδείας στην Ελλάδα να αναστείλει ολικώς ή μερικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος  

Επίσημη Εφημερίδα αριθ. L 088 της 31/03/1984 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 842/84 ΤΗΣ ΕΠΙΤΡΟΠΗΣ  της 30ής Μαρτίου 1984  για την παροχή αδείας στην Ελλάδα να αναστείλει ολικώς ή μερικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 64 παράγραφος 4 στοιχείο α),  Εκτιμώντας:  ότι, σύμφωνα με την πράξη προσχωρήσεως της Ελλάδας, οι δασμοί που εφαρμόζονται στις συναλλαγές μεταξύ της Ελλάδας και των άλλων κρατών μελών καταργούνται προοδευτικώς· ότι το άρθρο 64 παράγραφος 1 της πράξεως προσχωρήσεως προβλέπει την κατάργηση των δασμών στον τομέα του βοείου κρέατος σε πέντε στάδια, που κατανέμονται σε πέντε περιόδους εμπορίας· ότι, εντούτοις, κατά την παράγραφο 4 του ίδιου άρθρου, είναι δυνατόν να παρασχεθεί άδεια στην Ελλάδα να αναστείλει ολικώς ή μερικώς τους δασμούς που εφαρμόζονται στα προϊόντα προελεύσεως άλλων κρατών μελών·  ότι η παρούσα κατάσταση της αγοράς του βοείου κρέατος στην Ελλάδα, που χαρακτηρίζεται από μεγάλη ζήτηση και υψηλές τιμές, καθιστά αναγκαία μια τέτοια άδεια για την περίοδο από την 1η Απριλίου 1984 έως το τέλος της περιόδου εμπορίας 1984/85 για τα προϊόντα που αναφέρονται στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 805/68 του Συμβουλίου (1), όπως τροποποιήθηκε τελευταία από την πράξη προσχωρήσεως της Ελλάδας·  ότι, εντούτοις, για να αποφευχθούν στρεβλώσεις του ανταγωνισμού, πρέπει να προβλεφθεί ότι η αναστολή αυτή πρέπει να εφαρμόζεται ομοιόμορφα σε όλα τα εν λόγω προϊόντα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Απριλίου 1984 μέχρι το τέλος της περιόδου εμπορίας 1984/85, παρέχεται η άδεια στην Ελλάδα να αναστείλει ολικώς ή μερικώς τους δασμούς που εφαρμόζονται στα προϊόντα τα οποία αναφέρονται στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 805/68 προελεύσεως άλλων κρατών μελών. Η αναστολή αυτή εφαρμόζεται ομοιόμορφα σε όλα τα σχετικά προϊόντα.  Άρθρο 2  Η Ελλάδα ανακοινώνει στην Επιτροπή τα μέτρα που έχουν ληφθεί για την εφαρμογή του παρόντος κανονισμού, το αργότερο 15 ημέρες μετά την έναρξη εφαρμογής του.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.